
Здравейте.Нуждая се от помощ и съвет.Искам да закупя гараж.Фирмата- строител, собственик на гаража, ми извадиха скица на имота от кадастъра и пуснаха искане за данъчна оценка.На листа на данъчната оценка обаче излизат данъчни задължения за въпросния гараж.От общината отказват да приемат плащане за този имот , които да покрият именно тези задължения.Чудя се как да постъпя.Фирмата има задължения заради други свои имоти, които няма намерение да плати в този момент.Аз пък искам да придобия имота.Ако опиша в платежно нареждане чрез банков превод по партиден номер на обекта и т.н., кой може да ми гарантира и как да изискам чрез това доказателство за плащане да ми издадат чиста справка от данъчното за пред нотариуса?Попитах вариант за превод през нотариуса, но ударих на камък.В отдел МДТ служителките спореха помежду си по темата….как да им се доверя и на кое мнение точно?Всякакви съвети, които биха довели до успешно изповядване на сделката биха били от помощ.Предварително благодаря!


 

сделка с имот- данъчна оценка със задължения
============================================

 

Здравейте,


сделката на практика няма как да се осъществи без удостоверение за данъчна оценка, в което да е посочено, че няма данъчни задължения за имота.  

Съгласно чл. 264, ал. 4 от ДОПК – “когато прехвърлителят или учредителят декларират, че имат посочените в ал. 1 и 2 публични държавни и общински задължения, действията по ал. 1 и 2 могат да се извършат след тяхното заплащане или ако длъжникът писмено декларира, че е съгласен публичните държавни и общински вземания да се погасяват от сумата срещу прехвърлянето или учредяването на вещното право и купувачът внесе дължимата сума в съответния бюджет.” Необходимо е да разговаряте с нотариуса дали ще извърши сделката при това положение. 


Поздрави,  

адв. Николина Митова  

тел. 0898 303092


